Timerna Ammud ameqran teslalew imi rnan wakniwen ɣer yelli-s, tefreq lweεda i tǧiratin , teqqim nettat d yelli-s tamecṭuḥt ad ččent, tettent, tettent ar almi twala teqcict-nni tiṭ n ultma-s tenna-as :«A nnaɣ a yemma tagi d tiṭ n Nanna Ɛicuc ! » Tin tenna-as : « Ečč, thenniḍ-aɣ nanna-m terbeḥ tufa-t attan deg uxxam-is s werrawis, tenwiḍ am kem yewwet-ikem rray-im almi teqqimeḍ d tamagurt » . Tameṭṭut tewwet ixef-is tečča almi teggumma. Taqcict tugi ad tessusem tetteqliliḥ tettεawad i wawal i yemma-s, almi twala tufa d tidet, dɣa tekker tewwet deg wudem-is terra-tt i uɣeṛṛed d usxucceɛ : « A nnaɣ a tin d-iyi-ḍran ččiɣ aksum n yelli, a kra n tin i wumi fkiɣ tunṭict ru fell-i ma ad truḍ, a yemma i yeḍran yid-i ččiɣ aksum n yell-i!».